cyanic-selkie/wikianc huggingface dataset:
กองทัพประชาชนเกาหลี
พื้นฐาน
เมื่อวันที่ 12 ตุลาคม พ.ศ. 2488 สำนักงานใหญ่ของกองทัพที่ 25 ในเปียงยางสั่งให้ยุบกองกำลังติดอาวุธทั้งหมดในภาคเหนือของคาบสมุทรเกาหลีและในวันที่ 21 ตุลาคม พ.ศ. 2488 กองกำลังรักษาความปลอดภัยได้จัดตั้งกองกำลังเกาหลีจากกองทัพโซเวียตโดยมีศูนย์กลางอยู่ที่ชาวเกาหลี ซึ่งกลายเป็นถิ่นพำนักของกองทัพประชาชนเกาหลี ในอีกทางหนึ่ง มีการจัดตั้งหน่วยรักษาความปลอดภัยทางรถไฟแยกต่างหากซึ่งรับผิดชอบการรักษาความปลอดภัยทางรถไฟก่อตั้งขึ้นเมื่อวันที่ 11 มกราคม พ.ศ. 2489 นอกจากนี้ ในเดือนกุมภาพันธ์ พ.ศ. 2489 สถาบันเปียงยาง (จัดระเบียบใหม่เป็นโรงเรียนนายร้อยทหารบกที่ 2 ของกองทัพประชาชนในเดือนมกราคม พ.ศ. 2492) และโรงเรียนเจ้าหน้าที่ความมั่นคงกลางในเดือนมิถุนายน (จัดใหม่เป็นสถาบันการทหารที่ 1 ในเดือนธันวาคม พ.ศ. 2491) เพื่อให้ความรู้เกี่ยวกับอุดมการณ์ทางการเมืองทางทหาร และเลี้ยงดูนายทหารในสนามทหาร ก่อตั้ง และจัดตั้งสถาบันการศึกษาทางการทหาร เช่น
เมื่อวันที่ 15 สิงหาคม พ.ศ. 2489 กองพันฝึกอบรมเจ้าหน้าที่รักษาความปลอดภัยได้ก่อตั้งขึ้นในกรุงเปียงยางเพื่อบูรณาการและชี้นำกองกำลังรักษาความปลอดภัยที่ขยายออกไป และในวันเดียวกันนั้นก็ได้เปลี่ยนชื่อเป็นกองบัญชาการกองทัพบกประชาชนทั่วไปของกองทัพบก ช็อย ยองกย็อน ได้รับการแต่งตั้งเป็นผู้บัญชาการทหารสูงสุดคนแรก และ คิม เช็ก ได้รับการแต่งตั้งเป็นรองผู้บัญชาการ เมื่อวันที่ 4 กุมภาพันธ์ พ.ศ. 2491 หน่วยงานความมั่นคงแห่งชาติได้ก่อตั้งขึ้นและในที่สุดเมื่อวันที่ 8 กุมภาพันธ์ พ.ศ. 2491 เจ็ดเดือนก่อนการจัดตั้งรัฐบาลแห่งสาธารณรัฐประชาธิปไตยประชาชนเกาหลีได้มีการจัดตั้งกองทัพประชาชนเกาหลีขึ้น
ในเดือนกรกฎาคม พ.ศ. 2492 กองพลที่ 166 ของกองทัพปลดแอกประชาชนจีน กองพลที่ 164 และกองพลอิสระที่ 15 ซึ่งประกอบด้วยอาวุธยุทโธปกรณ์ของสหภาพโซเวียตตั้งแต่ปี พ.ศ. 2490 จนถึงก่อนสงครามเกาหลี และกองทัพเกาหลีที่เป็นของกองทัพปลดแอกประชาชนได้เดินทางกลับเกาหลีและจัดตั้ง กองพลที่ 5, 6 และ 12 ของกองทัพประชาชนเกาหลี กำลังพลของกองทัพประชาชนเกาหลีเพิ่มขึ้นอย่างมาก ในหมู่ทหาร เขตรี หง-กวังในแมนจูเรีย ซึ่งเป็นที่พำนักของกองพลที่ 6 เขตที่ 1 ของกองทัพอาสาสมัครโชซอนเมื่อหน่วยฯก่อตั้งในเดือนพฤศจิกายน พ.ศ. 2488 จากนั้นในเดือนกุมภาพันธ์ พ.ศ. 2489 ได้เปลี่ยนชื่อเป็นพื้นที่ รี หง-กวังในแมนจูเรียตะวันออกเฉียงเหนือหลังจากผู้นำของราชวงศ์โชซอน รี หง-กวัง กลายเป็นกองอิสระที่ 166 ของกองทัพภาคสนามที่ 4 ของกองทัพปลดปล่อยแล้ว จัดเป็นกองพลที่ 6 ของกองทัพประชาชน
คำสั่ง
วันที่ 8 กุมภาพันธ์ พ.ศ. 2491 เป็นวันสถาปนากองทัพและเป็นที่ระลึกทุกปี แต่ตั้งแต่ปี พ.ศ. 2521 ไปแล้ว วันสถาปนาได้เปลี่ยนเป็นวันที่ 25 เมษายน พ.ศ. 2475 เมื่อคิม อิลซุงอ้างว่าได้จัดตั้งกองกำลังต่อต้าน หน่วยรบแบบกองโจรญี่ปุ่นในจีนภายใต้ข้ออ้างของ “การเชื่อมต่อกับประเพณีการต่อสู้ของพรรคพวกต่อต้านญี่ปุ่น” เปลี่ยนไป จากนั้นเริ่มในปี พ.ศ. 2561 วันก่อตั้งได้เลื่อนกลับไปเป็นวันที่ 8 กุมภาพันธ์
ปัจจุบัน
ปัจจุบัน กองทัพประชาชนเกาหลีไม่สามารถฝึกได้อย่างถูกต้องเนื่องจากขาดน้ำมันและอาวุธยุทโธปกรณ์ต่างๆ เนื่องจากปัญหาทางเศรษฐกิจที่รุนแรง ส่งผลให้วินัยทหารหยุดชะงัก และการละทิ้งทหารและการปล้นสะดมของพลเรือนมีมากขึ้นเรื่อยๆ เจ้าหน้าที่ก็ยักยอกและใช้ทรัพยากรที่จัดหาให้ และบรรดาผู้นำทางการเมืองของกองทัพประชาชนเกาหลีใน พื้นที่ชายแดนให้เงินแก่ผู้แปรพักตร์ชาวเกาหลีเหนือกับเงินของสาธารณรัฐประชาธิปไตยประชาชนเกาหลี ว่ากันว่า สถานการณ์เลวร้ายลงเนื่องจากการฉ้อโกง เช่น รับเงินสด(ธนบัตร)เกาหลี 5 ล้านวอน และปล่อยให้พวกเขาหลบหนี กองทหารส่วนหน้าสวมเครื่องแบบรอยด่าง
ตามที่ได้ประกาศผ่านการตรวจสอบของรัฐในเดือนตุลาคม พ.ศ. 2553 กองทัพประชาชนเกาหลียังมีขีดความสามารถในการทำสงครามอิเล็กทรอนิกส์อีกด้วย
ดิเอ็ดซัลลิแวนโชว์
ดิเอ็ดซัลลิแวนโชว์ (The Ed Sullivan Show) เป็นรายการวาไรอิตีอเมริกันที่ออกอากาศครั้งแรกทางช่องซีบีเอส ตั้งแต่วันอาทิตย์ที่ 20 มิถุนายน ค.ศ. 1948 ถึง วันอาทิตย์ที่ 6 มิถุนายน ค.ศ. 1971 มีพิธีกรเป็นคอลัมนิสต์บันเทิงนิวยอร์กที่ชื่อ เอ็ด ซัลลิแวน
มาเลเซียเชื้อสายไทย
ชาวมาเลเซียเชื้อสายไทย หรือ ชาวสยาม (นิยมเรียกในมาเลเซีย) เป็นชาวไทยถิ่นใต้ที่อาศัยอยู่พื้นที่แถบนี้มาช้านาน โดยการเข้ามาเรื่อย ๆ พอนานเข้าก็กลายเป็นชนกลุ่มหนึ่งในรัฐไทรบุรี ปะลิส กลันตัน ทางตอนเหนือของรัฐเปรัก และมีจำนวนหนึ่งอาศัยในปีนัง โดยบางส่วนได้ผสมกลมกลืนกับชนพื้นเมืองแถบนี้ด้วย ภายหลังการยกดินแดนส่วนนี้แก่อังกฤษ ชาวไทยกลุ่มนี้จึงเป็นสิ่งตกค้างในประเทศมาเลเซียจนถึงปัจจุบัน แต่ชาวไทยในประเทศมาเลเซียนี้ก็ยังรักษาประเพณีวัฒนธรรมของไทยในอดีตไว้ได้อย่างดี รวมถึงภาษา และศาสนาที่เป็นเอกลักษณ์ที่แตกต่างกับชาวมลายูทั่วไป
ส่วนบุคคลสัญชาติไทยที่พำนักอยู่ในประเทศมาเลเซีย มีจำนวน 107,417 คน ใน พ.ศ. 2564 โดยมากอาศัยอยู่ในกัวลาลัมเปอร์ จำนวน 100,000 คน โกตาบารู จำนวน 7,180 คน และปีนัง จำนวน 237 คน
ประวัติ
ชาวมาเลเซียเชื้อสายไทยเป็นกลุ่มชาติพันธุ์ที่มีเชื้อสายเดียวกับชาวไทยในประเทศไทย เชื่อกันว่าอพยพเข้าสู่ดินแดนมลายูตั้งแต่ 300-500 ปีมาแล้ว โดยเป็นช่วงที่ไทยล่าอาณานิคมไปถึงปะหัง ผู้ที่ติดตามกองทัพสยามจึงเข้าไปอยู่อย่างกระจัดกระจาย โดยในสมัยพระบรมไตรโลกนาถแห่งกรุงศรีอยุธยาตั้งเมืองชัยนครขึ้นใหม่ เมื่อไทยยกไปตีมะละการะหว่าง พ.ศ. 1998-2003 จึงเรียกว่าเมืองไชยบุรีและมีราษฎรทางหัวเมืองเหนืออพยพมาอยู่กันมาก จึงออกเสียงแบบสำเนียงเหนือเป็นไซบุรี ต่อมาปี พ.ศ. 2067 เมืองไชยบุรีได้ตกเป็นเมืองขึ้นของอาเจะฮ์ซึ่งอยู่ทางตอนเหนือของเกาะสุมาตรา ประชากรจึงได้หันไปนับถือศาสนาอิสลามเป็นจำนวนมาก แต่ก็ยังมีคนที่นับถือศาสนาพุทธจำนวนมากเช่นเดียวกัน ต่อมาในสมัยสมเด็จพระเจ้าปราสาททองในราว พ.ศ. 2173 จึงได้เมืองไชยบุรีกลับมาตามเดิม ช่วงรัตนโกสินทร์ตอนต้นก็ยังเขียนชื่อเป็นไซบุรีอยู่ ภายหลังจึงเขียนเป็น ไทรบุรี
ยุคล่าอาณานิคม
ในสมัยยุคล่าอาณานิคม เพื่อรักษาเอกราชชนชั้นปกครองไทยได้ยอมเซ็นสนธิสัญญายกไทรบุรี ปะลิส กลันตัน ตรังกานู เปรักตอนบนให้สหราชอาณาจักร  ในวันที่ 10 มีนาคม พ.ศ. 2451 หรือเมื่อ 100 ปีก่อน คิดเป็นพื้นที่ที่เสียในครั้งที่ 13 ประมาณ  52,100  ตารางกิโลเมตร ปัจจุบันคนไทยที่นับถือศาสนาพุทธมีอิสรภาพในการคงรักษาประเพณีและวัฒนธรรมเอาไว้อย่างเหนียวแน่น   มีโรงเรียนสอนภาษาไทยและพระพุทธศาสนา โดยประเทศไทยเสียดินแดนดังกล่าว แต่ชาวไทยในหัวเมืองมลายูทั้ง 4 เมือง ยังคงตั้งหลักปักฐานอยู่ที่นั่นนับตั้งแต่อังกฤษยึดครองมาเลเซียจนกระทั่งมาเลเซียได้รับเอกราชจนถึงปัจจุบันโดยเฉพาะในเกอดะฮ์มี 11 เขต 27 หมู่บ้าน มีวัด 50 วัดมีชาวไทยไม่ต่ำกว่า 50,000 คน
เดิมทีชาวไทยไม่มีสถานะเป็นภูมิบุตร โดยมีสิทธิ์ครองดินเป็นของตนเอง มีสิทธิ์ขายที่ดินให้แก่ผู้อื่นได้แต่ผู้ซื้อต้องเป็นชาวมลายู ชาวไทยด้วยกันไม่มีสิทธิ์ซื้อขายที่ดินไม่ว่าเป็นของชาวไทยหรือของชาวมาเลเซีย อีกประการหนึ่งเจ้าของที่ดินต้องเป็นเกษตรกรชาวไทยและมีบัตร Regence Patanian Orang Orang Siam ทางการมาเลเซียจึงยอมรับว่าชาวไทยเป็นเกษตรกรเจ้าของที่ดินและไม่ประสงค์กลับเข้าไปอยู่ในประเทศไทย ส่วนชาวไทยบางส่วนก็ได้กลับประเทศไทยแล้วแต่หากมีกิจกรรมบางอย่างก็จะกลับมาและหลังจากนั้นก็จะกลับประเทศไทยตามเดิม โดยปัจจุบันชายมาเลเซียเชื้อสายไทยได้รับสถานะภูมิบุตรแล้ว
รัฐกลันตัน
ชุมชนชาวไทยในรัฐกลันตันมีมากในเขตตุมปัต โกตาบาห์รู ปาซีร์มัส ปาซีร์ปูเตะห์ บาเจาะ ตาเนาะแมเราะ และเบอสุต ซึ่งชาวไทยในรัฐกลันตันสามารถพูดภาษาเจ๊ะเหซึ่งเป็นภาษาถิ่นเดียวกับที่พูดในบางส่วนของจังหวัดปัตตานี และจังหวัดนราธิวาส โดยมีเพียงแม่น้ำโก-ลกที่ขีดเส้นแบ่งเขตระหว่างไทยและมาเลเซียเท่านั้น และชาวไทยกลุ่มนี้ยังรักษาขนบธรรมเนียมประเพณีอันดีของไทยเอาไว้อยู่ โดยในเมืองตุมปัตจะมีวัดไทยตั้งอยู่ไม่น้อย ได้แก่วัดพิกุลทองวราราม วัดมัชฌิมาราม และวัดโพธิวิหาร ชุมชนคนไทยที่พานพบชื่อหมู่บ้านส่วนใหญ่ยังคงมีชื่อเป็นภาษาไทย และที่สำคัญภายในบ้านมักปรากฏพระบรมฉายาลักษณ์พระบาทสมเด็จพระเจ้าอยู่หัว พระบรมราชินี และพระบาทสมเด็จพระจุลจอมเกล้าเจ้าอยู่หัวรัชกาลที่ 5 ประดับ ในรัฐกลันตันมีมากกว่า 15 หมู่บ้าน เช่น บ้านยุงเกา บ้านบ่อเสม็ด บ้านบางแซะ เป็นต้น
รัฐเกอดะฮ์และปะลิส
ชุมชนชาวไทยพุทธในรัฐเกอดะฮ์นั้นมีกระจายทั่วไปในรัฐทั้ง 7 อำเภอ มีหมู่บ้านคนไทยอยู่ 53 หมู่บ้าน มีวัด 34 วัด มีสำนักสงฆ์อยู่ 8 สำนัก และมีคนไทยอาศัยอยู่ไม่ต่ำกว่า 30,000 คน คนเชื้อสายไทยที่นี่ส่วนใหญ่จะประกอบอาชีพทำนา ทำสวนยางพารา และเพาะปลูกพืชผัก และต่างพูดภาษาไทยถิ่นใต้ เด็กส่วนใหญ่จะเรียนภาษาไทยที่วัด โดยจะมีพระภิกษุ หรืออาสาสมัครชาวไทยเป็นครูสอนให้อ่านออกเขียนได้ โดยจะมีองค์กรและกลุ่มคนไทยที่พยายามฟื้นฟูและอนุรักษ์การเรียนการสอนภาษาไทยขึ้นในวัดไทย เพื่อให้เรียนรู้และเข้าในหลักธรรมในพระพุทธศาสนา โดยปัจจุบันพบว่ามีเด็กหนุ่มสาวสนใจเรียนรู้และสอบธรรมศึกษากันอย่างแพร่หลาย ชุมชนของชาวไทยในไทรบุรีได้แก่ บ้านลำป่า บ้านหนุน บ้านทุ่งควาย (ปาดังเกอเบา) บ้านปลายละไม (ติติอาการ์) บ้านไม้สน อำเภอเปินดัง บ้านลาแหล บ้านคลองใหม่ อำเภอกุบังปาสู บ้านประดู่ บ้านนาข่า บ้านลำดิน อำเภอปาดังเตอรัป บ้านจันทร์หอม บ้านกาไหล อำเภอเซะ บ้านคลองช้าง บ้านสระหลวง อำเภอกัวลามูดา บ้านวัด บ้านน่านทาล บ้านทุ่งสยาม (บางกัง) อำเภอบาลิง
นอกจากนี้ยังมีหมู่ชาวมาเลเซียเชื้อสายไทยในรัฐปะลิส ซึ่งในรัฐปะลิสเองก็มีวัดและการสอนศาสนาและภาษาไทยแก่เด็ก ๆ หมู่บ้านที่สำคัญ ได้แก่ บ้านควนมูสัง บ้านยาหวี บ้านตาน้ำ บ้านควนขนุน เป็นต้น
รัฐเปรัก
รัฐเปรัก มีหมู่บ้านของคนไทยอยู่ 4 หมู่บ้าน ได้แก่ บ้านตาเซ๊ะ บ้านน้ำไทร บ้านปลง และบ้านควนสู โดยหมู่บ้านเหล่านี้ตั้งอยู่ในตำบลเปิงกาลันฮูลู อำเภอฮูลูเปรัก รัฐเปรัก ทั้ง 4 หมู่บ้านมีคนไทยอาศัยอยู่ 349 ครัวเรือน รวมประชากร 2,080 คน คิดเป็นร้อยละ 95ประชาชนกลุ่มนี้อาศัยตั้งแต่รุ่นปู่ย่าตายาย จนถึงทวด ในที่นี้จะห่างจากอำเภอเบตง จังหวัดยะลา เพียงแค่ 14 กิโลเมตรเท่านั้นเอง ส่วนใหญ่พูดภาษาไทยถิ่นใต้ และประกอบอาชีพสวนยางพารา มีกลุ่มทำนาข้าว และยังมีคนไทยบางส่วนรับราชการก็มี คนไทยในเปรักกลุ่มนี้ ส่วนใหญ่มีพื้นเพทางจังหวัดสงขลาถึงร้อยละ 90 นอกนั้นเป็นกลุ่มที่มาจากจังหวัดพัทลุง และจังหวัดนครศรีธรรมราช ชาวไทยที่นี่มีศูนย์จิตใจอยู่ที่วัดอินทราวาส ที่ตาเซ๊ะ ที่นี่ยังมีการจัดประเพณีของไทยอย่าง ประเพณีสงกรานต์ที่จัดกันเป็นระยะเวลามากกว่า 30 ปีแล้ว โดยในงานยังมีการประกวดนางนพมาศ มีการรำมโนราห์ และยังมีการแสดงกลองยาวอีกด้วย คนเชื้อสายไทยที่นี่ยังใช้นามสกุลไทย และเมื่อมีวันหยุดยาวก็จะข้ามมาหาญาติในฝั่งไทย
คมทวน คันธนู
คมทวน คันธนู เป็นนามปากกาของ ประสาทพร ภูสุศิลป์ธร เกิดเมื่อวันที่ 18 มกราคม พ.ศ. 2493 ที่ธนบุรี นักประพันธ์ชาวไทยที่ได้รับรางวัลซีไรต์
มาเลเซียเชื้อสายไทย
วิถีชีวิต
ในชีวิตประจำวันชาวไทยส่วนมาก ทำนา ทำสวนยางพารา และพูดภาษาไทยถิ่นใต้สำเนียงถิ่นของไทรบุรี ที่ใกล้เคียงสำเนียงนครศรีธรรมราชและสงขลา ถ้าสมาคมกับชาวจีนซึ่งเป็นชนกลุ่มน้อยด้วยกันก็จะใช้ภาษาฮกเกี้ยนและภาษาจีน ถ้าสมาคมกับชาวมาเลเซียจะใช้ภาษามลายู
คมทวน คันธนู
ควทวนสำเร็จการศึกษา ชั้นประถมศึกษาจากโรงเรียนดรุณวัฒนา ชั้นมัธยมศึกษาตอนต้นจากโรงเรียนชิโนรสวิทยาลัย ชั้นมัธยมศึกษาตอนปลายจากโรงเรียนสวนกุหลาบวิทยาลัย และปริญญาตรีจาก คณะวารสารศาสตร์ มหาวิทยาลัยธรรมศาสตร์ เมื่อสำเร็จการศึกษาได้นำงานนิตยสาร และหนังสือพิมพ์หลายแห่ง อาทิ ปุถุชน ประชาธิปไตย มติชน ปัจจุบันเป็นนักเขียนอิสระ
มาเลเซียเชื้อสายไทย
วิถีชีวิต
ชาวไทยเรียนหนังสือไทยจากวัด ส่วนใหญ่มีพระภิกษุหรือคนไทยอาสาสมัครเป็นผู้สอนพอให้อ่านและเขียนภาษาไทยได้ ปัจจุบันพ่อแม่เด็กไทยไม่นิยมส่งลูกหลานให้เรียนภาษาไทย เพราะผู้เรียนภาษาไทยไม่มีสิทธ์เรียนต่อชั้นสูงในโรงเรียนรัฐบาล รัฐบาลมาเลเซียไม่อนุญาตให้เปิดการเรียนการสอนภาษาไทย
คมทวน คันธนู
คมทวนเริ่มแต่งคำประพันธ์ขณะเรียนชั้นมัธยมศึกษาตอนปลาย ลงในหนังสือของชมรมภาษาไทย เมื่อศึกษาอยู่ในมหาลัยธรรมศาสตร์ เขียนกลอนเปล่า, บทความและบมละครลงหนังสือวรรศิลป์ของมหาวิทยาลัย งานประพันธ์มีหลายประเภท เรื่องสั้น เช่น กบฏ:วรรณกรรมซาดิสม์ (พ.ศ. 2518) ซึ่งใช้นามปากกา โกสุม พิสัย แสงดาวแห่งศรัทธา (พ.ศ. 2521) ฯ บทกวี เช่น นาฏกรรมบนลานกว้าง (พ.ศ. 2524) กำศรวลโกสินทร์ (พ.ศ. 2525) นวนิยาย เช่น นายขนมต้ม คนกล้านอกตำนาน (พ.ศ. 2529) พราน (พ.ศ. 2534) ฯ บทกวีชุด นาฏกรรมบนลานกว้าง ได้รับรางวัล วรรณกรรมสร้างสรรค์ยอดเยี่ยมแห่งอาเซียน (รางวัลซีไรต์) ประจำปีพุทธศักราช 2526
มาเลเซียเชื้อสายไทย
วัฒนธรรม
ชาวไทยที่อาศัยในประเทศมาเลเซียส่วนใหญ่จะนับถือพระพุทธศาสนานิกายเถรวาทแบบเดียวกับไทย แม้ว่าในวัดไทยบางแห่งจะมีเทพเจ้าจีนที่ผู้มีศรัทธาชาวจีนมาประดิษฐานไว้ก็ตาม แต่คนไทยที่ไทรบุรีจะเชื่อในเรื่องสิ่งเหนือธรรมชาติ และอำนาจไสยศาสตร์เร้นลับ ผสมผสานกับความเชื่อทางพุทธศาสนา และฮินดูสะท้อนให้เห็นถึงลักษณะเฉพาะของคนไทย
จากการศึกษาเกี่ยวกับเรื่องความเชื่อและพิธีกรรมของคนที่ที่ในไทรบุรี พบว่าชาวมาเลเซียที่เป็นชนกลุ่มใหญ่มักเกรงกลัวชาวไทยซึ่งเป็นชนกลุ่มน้อย เพราะคิดว่าชาวไทยมีคาถาอาคม สามารถดลบันดาลสิ่งต่างๆได้อย่างน่ามหัศจรรย์ เช่นมีพิธีกรรมรับ-ส่งเทวดา (เทียมดา) พิธีกรรมในงานศพ ดนตรีกาหลอ พิธีกรรมโนราโรงครูเป็นต้น
ในช่วงเดือนเมษายนของทุก ๆ ปี คนไทยในมาเลเซียเหล่านี้ จะนัดหมายกันพาลูกหลานที่มีอายุครบบวชมาบวชเป็นพระภิกษุที่วัดพระบรมธาตุนครศรีธรรมราช ซึ่งแต่ละปีจะมีมาบวชกันหลายสิบรูป และมีญาติพี่น้องยกขบวนกันมาร่วมงาน มาแสวงบุญนมัสการพระมหาธาตุกันโดยใช้รถบัส 10-20 คัน นับพัน ๆ คน
ซึ่งชาวไทยในมาเลเซียนั้นมีความเคารพศรัทธาและความผูกพันกับพระบรมธาตุที่นครศรีธรรมราชมาช้านานหลายชั่วอายุคนแล้ว ซึ่งในอดีตอันยาวนานนับตั้งแต่ราวพุทธศตวรรษที่ 17-18 เมืองนครศรีธรรมราชหรือตามพรลิงก์ เป็นแคว้นใหญ่ที่เจริญรุ่งเรืองเป็นปึกแผ่นเป็นเมืองศูนย์กลางในแหลมมลายูมีเมืองบริวารถึง 12 เมืองเรียกว่าเมือง 12 นักษัตร และไทรบุรีหรือเกอดะฮ์แห่งนี้ก็เป็นหนึ่งใน 12 เมืองบริวาร โดยถือตรงมะโรงหรืองูใหญ่เป็นตราสัญลักษณ์ ประกอบกับทั้งเมืองนครศรีธรรมราชที่ตั้งอยู่ริมฝั่งอ่าวไทย ในขณะที่รัฐไทรบุรีเป็นเมืองที่ตั้งอยู่ริมฝั่งมหาสมุทรอินเดีย จึงเป็นเส้นทางค้าขายที่สำคัญต่อกัน ผู้คนพลเมืองเดินทางไปมาหาสู่กันเหมือนบ้านพี่เมืองน้องจนมีคำกล่าวที่ติดปากกันสืบมาว่า "กินเมืองคอน นอนเมืองไทร" อันเป็นคำกล่าวที่แสดงถึงความผูกพันระหว่างสองเมืองได้เป็นอย่างดียิ่ง และความผูกพันเช่นนี้ก็ยังสืบทอดมาจนถึงปัจจุบัน บรรยากาศของความเคารพความศรัทธาของชาวไทยในมาเลเซียที่มีต่อพระบรมธาตุ คนไทยในไทรบุรีมีคติความเชื่อสืบต่อกันมาแต่ครั้งโบราณว่า หากใครได้มีโอกาสเดินทางมานมัสการพระบรมธาตุที่นครศรีธรรมราชแล้ว ก็จะได้บุญกุศลมากมายยิ่ง เพราะได้มาถึงศูนย์กลางของพระพุทธศาสนาที่เจริญรุ่งเรืองมาแต่อดีต อีกทั้งยังเป็นการเดินทางที่ยาวไกลและสมบุกสมบันทุรกันดารยิ่งนัก คนที่เดินทางมาถึงได้ต้องมีศรัทธาอย่างแรงกล้าในจิตใจ ใครได้มาถึงแล้วกลับไปก็จะกลายเป็นคนที่เป็นยอดคนเลยทีเดียว ยิ่งได้มาบวชหรือพาลูกพาหลานมาบวชด้วยแล้ว ก็จะยิ่งได้กุศลยิ่งๆ ขึ้นไปอีก แม้ปัจจุบันการเดินทางจะสะดวกสบาย ด้วยการเดินทางทางรถยนต์ราว 3-4 ชั่วโมง แต่ศรัทธาของพวกเขาก็ยังคงอยู่และสืบทอดมายังคนรุ่นหลัง
สมาคมสยามเกอดะฮ์-ปะลิสที่พยายามต่อสู้เพื่อคงไว้ซึ่งภาษาไทยและวัฒนธรรมไทยในมาเลเซีย มีการเปิดโรงเรียนสอนภาษาไทยและมีการสอนให้รักชาติไทย รักศาสนาพุทธเทิดทูลพระมหากษัตริย์ไทยองค์พระบาทสมเด็จพระเจ้าอยู่หัวภูมิพลอดุลยเดช มีการยกธงชาติไทยควบคู่กับธงชาติมาเลเซีย แต่จะไม่มีขบวนการที่เคลื่อนไหวนอกระบบหรือวิธีการที่รุนแรง
การดำเนินกิจกรรมของสมาคมชาวพุทธเชื้อสายไทยในตอนเหนือประเทศมาเลเซียนั้นไม่เพียงดำเนินการทางด้านวัฒนธรรมอย่างเดียวแต่พยายามรวมกลุ่มเพื่อมีอำนาจางการเมืองด้วยเช่นกัน เช่นข้อเรียกร้องที่เป็นประเด็นสำคัญๆ และนำเสนอผ่านสมาคมไทยกลันตัน และสมาคมสยามมาเลเซียมายังรัฐบาลก็คือ การขอมีสิทธิเป็นบูมีปูเตอรา การขอมีพระพุทธรูปที่ใหญ่ที่สุด (การขอมีพระพุทธรูปที่ใหญ่ที่สุดให้เป็นที่สักการะของชาวพุทธจากทั่วโลก ก็ถือเป็นประเด็นสำคัญ ปัจจุบันนี้ ประเทศมามาเลเซียมีพระพุทธรูปทรงนั่งที่ใหญ่ที่สุดเป็นอันดับสองของโลกรองจากพระพุทธรูปทรงนั่งของประเทศญี่ปุ่น ซึ่งพระพุทธรูปทรงนั่งในประเทศมาเลเซียจะประดิษฐานอยู่ที่วัดมัชฌิมาราม หมู่บ้านตือรือโบะ (Tereboh) อำเภอตุมปัต (Tumpat) รัฐกลันตัน (Kelantan) ผู้ที่เดินทางเข้าประเทศมาเลเซียจากฝั่งอำเภอตากใบ จังหวัดนราธิวาส ก็จะพบเห็น พระพุทธรูปดังกล่าวทางด้านซ้ายมือห่างจากเปิงกาลันกุโบร์ (Pengkalan Kubor) ริมฝั่งแม่น้ำตรงกันข้ามอำเภอตากใบประมาณ 5 - 8 กิโลเมตร) ให้เป็นที่สักการบูชาของชาวพุทธจากทั่วโลก การขอแก้ไขให้มีการระบุชื่อของกลุ่มชาติพันธุ์ชาวไทยในแบบฟอร์มการขอเข้ามหาวิทยาลัยของรัฐ การขอประกาศวัฒนธรรมไทยเป็นส่วนหนึ่งของวัฒนธรรมแห่งชาติ การขอประกาศวันสงกรานต์เป็นวันหยุดราชการ การขอมีสิทธิในกองทุนช่วยเหลือด้านการศึกษาและด้านการประกอบทางธุรกิจ ตลอดจนการขอมีสิทธิเป็นสมาชิกของพรรคอัมโน (UMNO)
การขอประกาศวัฒนธรรมไทยเป็นส่วนหนึ่งของวัฒนธรรมแห่งชาติ และการขอประกาศวันสงกรานต์เป็นวันหยุดราชการ ทั้งสองประเด็นดังกล่าวถือว่าสำคัญ เพราะการที่ไม่ได้แสดงออกซึ่งวัฒนธรรมของกลุ่มชาติพันธุ์ในชาตินั้น ส่อให้เห็นว่า วัฒนธรรมของชาวพุทธเชื้อสายไทยกำลังถูกกลืนจากกลุ่มชาติพันธุ์กลุ่มใหญ่ รัฐบาลมาเลเซียจึงประกาศให้วัฒนธรรมการละเล่นกลองยาว การฟ้อนรำไทย และประเพณีวันสงกรานต์เป็นวัฒนธรรมแห่งชาติ
การขอมีสิทธิในการกู้ยืมกองทุนช่วยเหลือด้านการศึกษาและด้านการประกอบทางธุรกิจ รัฐบาลมาเลเซียได้ให้สิทธิการขอทุนทั้งการศึกษาอย่างเช่น ทุน MARA ซึ่งเป็นทุนพิเศษสำหรับชาวมลายู และทุนการประประกอบทางธุรกิจอย่าง เช่น ASB และ ASN ซึ่งเป็นกองทุนทางธุรกิจสำหรับชาวมลายูและพลเมืองแห่งชาติแก่ชาวพุทธเชื้อสายไทยเท่ากับชาวมลายูในมาเลเซียทุกประการ
นโยบายของมาเลเซียที่มีต่อชาวไทย
การขอแก้ไขให้มีการระบุชื่อของกลุ่มชาติพันธุ์ชาวไทยในแบบฟอร์มการขอเข้ามหาวิทยาลัยของรัฐ ประเด็นนี้ก็ถือว่าสำคัญ เพราะว่าหากไม่มีการระบุกลุ่มชาติพันธุ์ที่ชัดเจน จะทำให้ลูกหลานชาวพุทธเชื้อสายไทยหมดสิทธิในการเข้าศึกษาต่อในสถาบันของรัฐ เพราะการเข้าสถาบันการศึกษาของรัฐในมาเลเซียนั้นมีการจัดการเข้าศึกษาตามระบบ PR ซึ่งเป็นอัตราส่วนตามจำนวนกลุ่มชาติพันธุ์
การขอมีสิทธิเป็นสมาชิกของพรรคอัมโนประเด็นนี้ถือว่าเป็นประเด็นสำคัญ เพราะว่าประเทศมาเลเซียนั้น พรรคอัมโน ซึ่งเป็นพรรคของชาวมลายูเป็นพรรคการเมืองที่ผูกขาดในการบริหารปกครองประเทศ ผู้ที่เป็นสมาชิกของพรรคอัมโนจะได้รับผลประโยชน์และสิทธิต่างๆ มากกว่าพรรคอื่นๆ สำหรับชาวพุทธเชื้อสายไทยนั้น นับตั้งแต่มีการต่อสู้การเรียกร้องสิทธิทางการเมือง คุณเจริญ อินทร์ชาติ คุณซิวชุน เอมอัมไพ ซึ่งเป็นสมาชิกสภานิติบัญญัติล้วนแต่เป็นสมาชิกของพรรคอัมโนทั้งสิ้น
ที่แตกต่างกันในการดำเนินนโยบายที่มีต่อชนกลุ่มน้อยชาวพุทธเชื้อสายไทยนั้น จะเห็นว่ารัฐบาลมาเลเซียตอบสนองด้วยการให้มีการจัดตั้งองค์กรกลุ่มชาติพันธ์ชาวพุทธเชื้อสายไทยที่ถูกต้องตามกฎหมาย จึงเกิดสมาคมสยามมาเลเซียและสมาคมไทยกลันตันที่ทำการต่อสู้เพื่อปกป้องสิทธิผลประโยชน์ของกลุ่มชาติพันธ์ รัฐบาลมาเลเซียมีการให้คำมั่นแก่ชาวพุทธเชื้อสายไทยถึงการสงวนสิทธิในตำแหน่งสภานิติบัญญัติไว้สำหรับชาวพุทธเชื้อสายไทยหนึ่งที่นั่งตามประชากรจำนวนประมาณ 60,000 คน และผู้ที่เป็นสมาชิกสภานิติบัญญัติคนแรกที่เป็นชาวพุทธเชื้อสายไทยในปี ค.ศ. 1995 (พ.ศ. 2538) ก็คือ ประธานของสมาคมสยามมาเลเซีย ชื่อว่าคุณเจริญ อินทร์ชาติ ปัจจุบันนี้ ผู้ที่เป็นสมาชิกสภานิติบัญญัติต่อจากคุณเจริญ อินทร์ชาติ โดยเริ่มจากปี ค.ศ. 2002 (พ.ศ. 2545) คือ คุณซิวชุน เอมอัมไพ จนท่านเป็นสุภาพสตรีชาวพุทธเชื้อสายไทย ซึ่งในอดีตท่านเคยเป็นรองประธานของสมาคมสยามมาเลเซียและที่ปรึกษาของมุขมนตรีแห่งรัฐปะลิสนั้นเอง
ภาษา
จากการศึกษาระบบเสียง คำ ความหมายของคำบางคำ และลักษณะการเรียงคำของประโยคในภาษาถิ่นที่ใช้ในปัจจุบัน ในรัฐกลันตัน ไทรบุรีและปะลิส ในประเทศมาเลเซีย ศึกษาเปรียบเทียบเรื่องต่าง ๆ เหล่านี้ในภาษาถิ่นที่วิจัยทั้ง 3 ถิ่นกับภาษากรุงเทพ และศึกษาความสัมพันธ์ระหว่างภาษาถิ่นที่วิจัยแต่ละถิ่นที่พูดในมาเลเซียกับภาษาไทยถิ่นใต้ที่พูดในเมืองไทยผลการวิจัย พบว่าภาษาถิ่น 3 ถิ่นนี้มีทั้งลักษณะที่คล้ายคลึงกันและต่างกัน โดยเฉพาะภาษาไทยไทรบุรีกับปะลิสคล้ายคลึงกันมาก เกือบทุกด้าน แต่แตกต่างจากภาษาไทยกลันตันอย่างเห็นได้ชัด และทั้ง 3 ภาษานี้จะแตกต่างจากภาษากรุงเทพ แต่จะคล้ายคลึงกับภาษาไทยถิ่นใต้ สามารถจะจัดให้ภาษาไทยกลันตันอยู่กลุ่มเดียวกับภาษาไทยถิ่นใต้กลุ่มตากใบ ส่วนภาษาไทยไทรบุรีและปะลิสอยู่กลุ่มเดียวกับภาษาไทยถิ่นใต้กลุ่มนครศรีธรรมราช และสงขลา
เฉียวฟง
เฉียวฟงหรือเซียวฟง เป็นหนึ่งในสามตัวเอกของนิยายเรื่องแปดเทพอสูรมังกรฟ้า ซึ่งแต่งโดยกิมย้ง
บุคลิกลักษณะนิสัยของเฉียวฟง
เฉียวฟง มีอายุประมาณสามสิบเศษ รูปร่างสูงใหญ่ เป็นประมุขพรรคกระยาจก ถูกขนานนามร่วมกับมู่หยงฟู่เป็น "เฉียวฟงเหนือ มู่หยงใต้" นับเป็นจอมยุทธอันดับหนึ่งแห่งยุค วรยุทธสูงส่ง 18 ฝ่ามือพิชิตมังกร เป็นหนึ่งในใต้หล้าไร้ผู้ต่อต้าน มีนิสัยซื่อสัตย์ ยึดมั่นคุณธรรม องอาจกล้าหาญ กตัญญู จิตใจกว้างขวาง ทุกเรื่องราวที่กระทำลงไป ไม่ละอายต่อฟ้า และกล้าสู้หน้ากับดิน ชื่นชอบการร่ำสุราสนทนากับผู้กล้าแห่งยุทธจักร และขึ้นชื่อในฝีมือการร่ำสุราได้อย่างไร้เมาสิ้นมาย
ประวัติความเป็นมาของเฉียวฟง
เฉียวฟงหรือเซียวฟงเป็นบุตรของของชาวคิตันตอนยังเป็นทารกบิดามารดาถูกจอมยุทธ์กลุ่มหนึ่งดักทำร้ายจนเสียชีวิต จากการยุยงของกุฟุมู่หยงเปาะ ต่อมาถูกชาวฮั่นที่เป็นผู้ฆ่าบิดามารดาตัวเองซึ่งก็คือประมุขพรรคกระยาจกและเจ้าอาวาสวัดเส้าหลิน นำมาให้ชาวบ้านเลี้ยงดูจนเติบใหญ่ ในช่วงอายุแปดปี ได้มีวาสนาพบพานกับไต๋ซือเศียรคู และรับเฉียวฟงไปเป็นศิษย์ฝึกวรยุทธ์ที่วัดเส้าหลิน เมื่อเฉียวฟงเติบโตขึ้นได้อายุเพียงยี่สิบสามปี เฉียวฟงฝึกวรยุทธ์จนกลายเป็นยอดฝีมือในยุทธภพ ประกอบวีรกรรมห้าวหาญสร้างชื่อเสียงให้พรรคกระยาจก จึงได้รับการถ่ายทอดเพลงไม้เท้าตีสุนัขจากประมุขพรรคคนก่อน และรับการสืบทอดตำแหน่งประมุขพรรคกระยาจก ซึ่งเฉียวฟงได้ทำหน้าที่ประมุขพรรคกระยาจกเป็นเวลาแปดปี สร้างชื่อเสียงเกียรติภูมิให้แก่พรรคกระยาจกเป็นที่ระบือลือลั่นทั่วแผ่นดิน
เฉียวฟงมีรอยสักรูปหัวหมาป่าที่กลางหน้าอก ซึ่งเป็นสัญลักษณ์ของชาวเมืองซิตัน หรือเมืองเหลียว และนั่นทำให้เขามีสายเลือดของนักสู้อยู่เต็มเปี่ยมในตัว ในยามที่เขาต้องเผชิญหน้ากับคู่ต่อสู้ที่แข็งแกร่ง เขาจะมีพลังแฝงเพิ่มขึ้นมาเสมอ เรียกว่าศัตรูเข้มแข็งเขายิ่งเข้มแข็งกว่า นับเป็นยอดคนโดยแท้จริง
แต่เฉียวฟงเป็นตัวละครแห่งโศกนาฏกรรม เมื่อความจริงเรื่องชาติกำเนิดถูกเปิดเผย กระแสความคิดชาตินิยม และการปลุกปั่นวางแผนของผู้อาวุโสในพรรคฯหลายคน ทำให้เฉียวฟงถูกขับออกจากพรรค ถูกใส่ร้ายป้ายสี จนกลายเป็นศัตรูของคนทั่วทั้งยุทธภพ แต่ยังโชคดีที่มี อาจู อยู่เคียงข้างในยามที่ท้อแท้ แต่ทว่าเพราะความแค้นและการถูกหลอกลวงทำให้เขาพลั้งมือทำร้าย อาจู จนเสียชีวิต
เฉียวฟงได้ร่วมสาบานกับซีจุ๊ และต้วนอี้ ภายหลังเฉียวฟงยังสาบานเป็นพี่น้องกับฮ่องเต้ซิตัน และห้ามสงครามระหว่างเมืองเหลียวเผ่าของตน กับเมืองซ่ง ที่เป็นถิ่นเลี้ยงเขามาจนเติบใหญ่ ด้วยการต่อรองกับ จักรพรรดิซึ่งด้วยความที่ตนมีสายเลือดของซึ่งเฉียวฟงได้มารู้ความจริงในภายหลังว่าเป็นบิดาของตนถือว่าหมิ่นเบื้องสูง กอปกับด้วยความคิดถึง อาจู
จึงตัดสินใจจบชีวิตตัวเอง ปิดฉากตำนานนักสู้ผู้ไม่เคยพ่าย นับเป็นจอมยุทธอันดับหนึ่งในนิยายชุดแปดเทพอสูรมังกรฟ้า
วรยุทธของเฉียวฟง
เฉียวฟงเป็นผู้นำพรรคใหญ่อันดับหนึ่งแห่งยุค นั่นคือการดำรงค์ตำแหน่งในฐานะประมุขพรรคกระยาจก ซึ่งในยุคนั้นพรรคกระยาจกถือเป็นพรรคใหญ่อันดับหนึ่งแห่งแผ่นดิน วิชาที่โด่งดังของพรรคกระยาจกคือ 18 ฝ่ามือพิชิตมังกร และเพลงไม้เท้าตีสุนัข ที่ถ่ายทอดเฉพาะประมุขพรรค ส่วนวิชาอื่น ๆ ก็มี หมัดยาวของไท้โจ้ว ลมปราณพลังเปลี่ยนเส้นเอ็น
สถานีรถไฟพนมเปญ
สถานีรถไฟพนมเปญ (ស្ថានីយ៍រ៉ូយ៉ាល់ភ្នំពេញ) เป็นสถานีรถไฟหลักของกรุงพนมเปญ ประเทศกัมพูชา ตั้งอยู่ใกล้กับมหาวิทยาลัยวิทยาศาสตร์สุขาภิบาล มหาวิทยาลัยการจัดการแห่งชาติ และสถานทูตแคนาดา สถานีรถไฟพนมเปญสร้างขึ้นเมื่อ พ.ศ. 2475 ด้วยคอนกรีตเสริมแรง เบื้องต้นได้เปิดการเดินรถไปสถานีรถไฟพระตะบอง ทางตะวันตกของประเทศ ในกาลต่อมากัมพูชามีทางรถไฟสองสาย คือสายตะวันตกเฉียงเหนือ (หรือสายเหนือ–ตะวันตก) สุดที่สถานีรถไฟปอยเปต และอีกสายคือสายตะวันตกเฉียงใต้ (หรือสายใต้) สุดที่เมืองพระสีหนุ สร้างแล้วเสร็จใน พ.ศ. 2512
สถานีรถไฟพนมเปญได้รับการปรับปรุงใหม่ก่อนเปิดให้บริการอีกครั้งในวันที่ 22 ตุลาคม พ.ศ. 2553 อย่างไรก็ตามช่วงเดือนกุมภาพันธ์ พ.ศ. 2557 สถานีแห่งนี้ทำหน้าที่ขนส่งสินค้าไม่มากนัก โดยเฉพาะน้ำมัน ปัจจุบันมีการเดินรถจากพนมเปญไปสถานีรถไฟพระสีหนุตั้งแต่เดือนพฤษภาคม พ.ศ. 2559 หลังหยุดเดินรถนานถึง 14 ปี หลังการฟื้นฟูเส้นทางรถไฟสายอรัญประเทศ–ปอยเปต เพื่อประโยชน์เชิงพาณิชย์กับประเทศไทยเมื่อ พ.ศ. 2562 รัฐบาลกัมพูชามีแผนฟื้นฟูเส้นทางรถไฟระหว่างพนมเปญ–พระตะบองขึ้นมาอีกครั้ง ใช้งบประมาณราว 150 ล้านดอลลาร์สหรัฐ
มีการสร้างเส้นทางรถไฟรูปแบบรถไฟระยะสั้นจากสถานีรถไฟพนมเปญเชื่อมกับท่าอากาศยานนานาชาติพนมเปญเมื่อ พ.ศ. 2561 เดิมขบวนรถจะใช้หัวรถจักรดีเซลลากตู้โดยสารหนึ่งตู้ ครั้น พ.ศ. 2562 กัมพูชาซื้อหัวรถจักรจากประเทศเม็กซิโก ราคาคันละ 1 ล้านบาท จำนวนสามคัน สำหรับเดินรถไปท่าอากาศยานแทนหัวรถจักรดีเซลที่มีอยู่เดิม
เหตุการณ์สำคัญ
ผู้นำของพรรคปฏิวัติประชาชนกัมพูชาจำนวน 21 คน จัดการประชุมลับภายในสถานีรถไฟแห่งนี้เมื่อวันที่ 28–30 กันยายน พ.ศ. 2503 ในการประชุมครั้งนี้ พรรคเปลี่ยนชื่อเป็นพรรคกรรมกรกัมพูชา ภายหลังในยุคกัมพูชาประชาธิปไตยจึงถือว่าเป็นวันก่อตั้งพรรค
มีการประชุมของผู้นำเขมรแดงครั้งแรกในสถานีรถไฟแห่งนี้ในเดือนเมษายน พ.ศ. 2518 ซึ่งมีปล โปต เข้าร่วมการประชุมในครั้งนี้ด้วย โดยจัดขึ้นหลังเหตุการณ์พนมเปญแตก
เนย (เพลงเพลย์กราวด์)
ในส่วนของดนตรี เน้นความดิบให้ความรู้สึกเหมือนเล่นสด ซึ่งเพลงนี้ได้ ฟุ้ง Better Weather มาช่วยเรียบเรียงกีตาร์ ส่วนทางด้านกลองได้ เนย์ พีระ วรวิทยาธร และ ป้อม บุญฤทธิ์ เลาหะวณิช มาช่วยดูแลในส่วนของการร้องและคอรัส
ส่วนมิวสิควิดีโอนี้เผยแพร่ครั้งแรกในวันที่ 13 กันยายน พ.ศ. 2559 โดยถ่ายทำกันที่ประเทศสิงคโปร์ มีกิมมิคเล็กๆคือสุนัข ซึ่งเป็นสัตว์ที่ไม่ปฏิเสธความสุข
การตอบรับ
เพลง เนย ติดอันดับสูงสุด 91 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 8 ตุลาคม พ.ศ. 2559
เพชรในเพลง
รางวัลเพชรในเพลง โดยรัฐบาลกำหนดให้วันที่ 29 กรกฎาคมของทุกปีเป็นวันภาษาไทยแห่งชาติ เพื่อเทิดพระเกียรติและน้อมสำนึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร ซึ่งทรงสนพระราชหฤทัยและห่วงใยการใช้ภาษาไทยของคนไทย ทั้งทรงเป็นแบบอย่างในการใช้ภาษาไทยที่ถูกต้องเหมาะสม และเป็นการน้อมนำพระบรมราโชบายของพระบาทสมเด็จพระวชิรเกล้าเจ้าอยู่หัวในการทรงงานเพื่อสืบสาน รักษา ต่อยอดโครงการและแนวพระราชดำริต่างๆของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยรัฐบาลได้ส่งเสริมให้ภาครัฐและเอกชนจัดกิจกรรมในวันดังกล่าวอย่างต่อเนื่อง ซึ่ง      กรมศิลปากร โดยสำนักวรรณกรรมและประวัติศาสตร์ ได้จัดกิจกรรมการประกวดเพลง “เพชรในเพลง” เนื่องในวันภาษาไทยแห่งชาติ เพื่อยกย่องบุคคลในวงการเพลงผู้มีผลงานดีเด่นด้านการใช้ภาษาไทย และสนับสนุนให้มีการสร้างสรรค์ผลงานอย่างมีคุณภาพ ทั้งการประพันธ์คำร้องและผู้ขับร้อง เนื่องจากเห็นว่าวงการเพลงเป็นวงการหนึ่งที่สะท้อนภาพและมีอิทธิพลต่อการใช้ภาษาไทยของเยาวชนและคนไทยในปัจจุบัน การพิจารณามอบรางวัลแก่นักร้อง นักแต่งเพลง ที่เป็นแบบอย่างในการใช้ภาษาไทย เพื่อเป็นขวัญและกำลังใจในการสร้างสรรค์ผลงานที่มีคุณภาพ จึงเท่ากับเป็นการส่งเสริมการใช้ภาษาไทยทางหนึ่ง
ซึ่งแต่ละปีจะมีการจัดกิจกรรมที่ศูนย์วัฒนธรรมแห่งประเทศไทย แต่ในปี 2564 งดจัดพิธีมอบรางวัล แต่ใช้การเผยแพร่ทางสือโทรทัศน์และสื่อออนไลน์แทน เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ได้เพิ่มความรุนแรงเกิดการแพร่ระบาดระลอกใหม่ และยังไม่อาจกำหนดระยะเวลาสิ้นสุดได้แน่นอน ดังนั้น ในปีพุทธศักราช 2564 จึงงดจัดพิธีมอบรางวัล เพื่อป้องกันการแพร่ระบาดของโรคติดเชื้อดังกล่าว โดยเน้นรูปแบบออนไลน์ ซึ่งมีกิจกรรมประกอบด้วย การเผยแพร่คำปราศรัย และบันทึกเทปโทรทัศน์การจัดกิจกรรมต่างๆ เผยแพร่ทางสื่อโทรทัศน์และสื่อออนไลน์ โดยผลรางวัลในแต่ละปี ดังนี้
อัลเฟรโด เกราส์
เกราส์ได้เสียชีวิตลงในวันที่ 10 กันยายน ค.ศ. 1999 ด้วยอาการป่วยหนัก
โลเปซ
โลเปซ สามารถหมายถึง
รีไลฟ์
รีไลฟ์ เป็นการ์ตูนญี่ปุ่นแนวจินตนิมิตและบันเทิงคดีแนววิทยาศาสตร์ เรื่องและภาพโดย ยาโยอิโซ เผยแพร่บนเว็บการ์ตูน comico ตั้งแต่วันที่ 12 ตุลาคม พ.ศ. 2556 ถึงวันที่ 16 มีนาคม พ.ศ. 2561 และได้รับการรวมเล่มตีพิมพ์โดยเอิร์ธสตาร์ เอ็นเตอร์เทนเมนท์ ต่อมาได้รับการดัดแปลงเป็นการ์ตูนโทรทัศน์โดยทีเอ็มเอสเอ็นเตอร์เทนเมนต์ออกอากาศตั้งแต่วันที่ 2 กรกฎาคม - 24 กันยายน พ.ศ. 2559 จำนวน 13 ตอน และยังมีภาพยนตร์คนแสดงที่ดัดแปลงจากการ์ตูนในชื่อเดียวกันซึ่งเข้าฉายใน พ.ศ. 2560
เนื้อเรื่องย่อ
เรื่องราวเกี่ยวกับไคซากิ อาราตะ หนุ่มตกงานอายุ 27 ปี ได้พบกับโยอะเค เรียว โดยได้รับเลือกรับการทดลองในโครงการรีไลฟ์โดยย้อนกลับไปใช้ชีวิตวัยรุ่นในโรงเรียนมัธยมปลายอีกครั้งรวมถึงเติมเต็มสิ่งที่ขาดหายจากการดำเนินชีวิตที่ผ่านมาอีกด้วย
มังงะ
รีไลฟ์ได้รับการเผยแพร่บนเว็บการ์ตูน comico ตั้งแต่วันที่ 12 ตุลาคม พ.ศ. 2556 และได้รับการรวมเล่มในปี พ.ศ. 2557 สำหรับในประเทศไทยได้รับการเผยแพร่ผ่านเว็บเว็บการ์ตูน comico โดยทำการแปลจากภาษาญี่ปุ่นเป็นภาษาไทยตั้งแต่วันที่ 24 เมษายน พ.ศ. 2559 โดยอัพเดทในทุกวันเสาร์ของแต่ละสัปดาห์
อนิเมะ
รีไลฟ์ได้รับการประกาศจากเว็บการ์ตูนเมื่อวันที่ 13 กุมภาพันธ์ พ.ศ. 2559 ว่าจะได้รับการทำเป็นการ์ตูนโทรทัศน์โดยมีกำหนดออกอากาศในวันที่ 1 กรกฎาคม พ.ศ. 2559 จำนวน 13 ตอน ผลิตโดยทีเอ็มเอสเอ็นเตอร์เทนเมนต์
โคมัตสึ คิโยกาโดะ
โคมัตสึ คิโยกาโดะ (3 ธันวาคม ค.ศ. 1835 - 16 สิงหาคม ค.ศ. 1870) เป็น ซามูไร ในช่วงปลาย ยุคเอะโดะ และเป็นเจ้าหน้าที่รัฐบาลในช่วงต้นยุคเมจิ โดยท่านเป็นแกนนำคนสำคัญอีกคนในการโค่นล้มระบอบการปกครองของรัฐบาลโชกุนโทะกุงะวะ ถึงแก่กรรมขณะอายุได้เพียง 34 ปี
1835 1870
เล็ก บุนนาค
ประวัติ
เล็ก เป็นธิดาคนเล็กของเจ้าพระยาสุรวงศ์ไวยวัฒน์ (วร บุนนาค) ที่เกิดกับท้าวศรีสุนทรนาฏ (แก้ว พนมวัน ณ อยุธยา) ซึ่งทั้งบิดาและมารดามาจากตระกูลขุนนาง จำเดิมท้าวศรีสุนทรนาฏผู้มารดาได้กำพร้าบิดามาแต่เยาว์วัยเพราะบิดาถูกทำร้ายจนถึงแก่ความตายขณะปฏิบัติหน้าที่ในกัมพูชา ท้าวศรีสุนทรนาฏจึงเข้ามาอยู่ในอุปการะในสมเด็จเจ้าพระยาบรมมหาศรีสุริยวงศ์ (ช่วง บุนนาค) และได้ตกเป็นอนุภริยาของเจ้าพระยาสุรวงศ์ไวยวัฒน์ (วร บุนนาค) จนมีบุตรด้วยกันสองคน เล็กมีพี่สาวร่วมบิดามารดาคือคุณหญิงมณี พิพิธภัณฑ์วิจารณ์ ครั้นเวลาต่อมาท้าวศรีสุนทรนาฏได้สมรสใหม่กับหลวงอำนาจณรงค์ราญ (หม่อมราชวงศ์ยัน พนมวัน) เล็กมีน้องชายต่างบิดาคือหม่อมหลวงต่อ พนมวัน แม้เธอจะเป็นธิดาที่เกิดแต่อนุภริยา แต่ก็ได้รับการศึกษาอย่างดีโดยสำเร็จการศึกษาจากโรงเรียนแห่งหนึ่งในเมืองปีนัง
เล็กถือเป็นดรุณีแรกรุ่นที่มีรูปลักษณ์สวยงาม ครั้นเวลาต่อมาได้เป็นภริยาของพระยาอภัยภูเบศร (เลื่อม อภัยวงศ์) ได้ไม่ช้านาน สามีก็สมรสกับสตรีตามความเห็นชอบของบิดามารดาขณะที่เล็กยังตั้งครรภ์ เมื่อการณ์เป็นเช่นนั้นเล็กจึงออกจากเคหาสน์ของสามีกลับมาอยู่กับท้าวศรีสุนทรนาฏผู้มารดา และให้กำเนิดธิดา ณ บ้านคลองบางหลวงของมารดา ท้าวศรีสุนทรนาฏจึงตั้งนามแก่ธิดานั้นว่า "เครือแก้ว" และเรียกโดยทั่วไปว่า "ติ๋ว" ที่ต่อมาได้รับการสถาปนาขึ้นเป็นพระนางเจ้าสุวัทนา พระวรราชเทวีในรัชกาลที่ 6
เล็กสมรสหนที่สองกับหลวงบริหารยุคลบาท (แหวน จารุดุล) มีบุตร-ธิดาด้วยกัน 4 คน ได้แก่
เล็กเสียชีวิตปีใดไม่ปรากฏ ทราบแต่เพียงว่าขณะนั้นพระนางเจ้าสุวัทนา พระวรราชเทวียังเยาว์ชันษา ท้าวศรีสุนทรนาฏจึงอุปการะหลานสาวสืบมา พระนางเจ้าสุวัทนา พระวรราชเทวีจึงเข้ามาประจำกับยายและเข้ารับราชการในราชสำนัก
ปูนปิดทอง
ปูนปิดทอง เป็นนวนิยายของกฤษณา อโศกสิน ได้รับรางวัลซีไรต์ในปี พ.ศ. 2528 มีเนื้อหาที่เกี่ยวกับปัญหาของครอบครัวในสังคมไทยส่วนใหญ่
ในเดือนพฤศจิกายนปี พ.ศ. 2557 ปูนปิดทอง ได้ถูกแปลและตีพิมพ์ออกจำหน่ายเป็นภาษาอังกฤษ โดย สำนักพิมพ์ประพันธ์สาส์น จำกัด
ปณิธานกวี
ปณิธานกวี เป็นหนังสือรวมกวีนิพนธ์ของอังคาร กัลยาณพงศ์ แต่ละบทร้อยกรองด้วยคำประพันธ์ที่มีลักษณะเฉพาะตัวของผู้เขียนซึ่ง รักความอิสรเสรี รักธรรมชาติ และเป็นศรัทธาในรสพระธรรม บทประพันธ์ทุกบทจะสะท้อนชีวิต วิญญาณ คติชีวิต ปรัชญา และสัจธรรม ด้วยกลวิธีของศิลปะ
ปณิธานกวีเป็นบทประพันธ์บทหนึ่งที่ผู้เขียนได้ฝากความคิดแก่ผู้อ่านว่า
อีกทั้งทางมูลนิธิเสฐียรโกเศศและนาคะประทีปยกย่องให้อังคารเป็นกวีดีเด่นเมื่อปี พ.ศ. 2515 และปณิธานกวีมีภาพประกอบงดงามโดย ผู้เขียนและมีภาคผนวกสัมภาษณ์ชีวิตและผลงานอีกด้วย
ริการ์โด
ริการ์โด สามารถหมายถึง
โมกเครือ
โมกเครือ หรือ เครือไส้ตัน ย่านไส้บิก เดือเครือ เป็นไม้เลื้อยมีเนื้อไม้ในวงศ์ Apocynaceae ลำต้นเรียบ เปลือกสีน้ำตาลเข้ม มียางสีขาว ใบเดี่ยว ก้านใบสีเขียวอมเหลือง แผ่นใบสีเขียวเป็นมัน ดอกช่อ กลีบดอกเป็นหลอดสีขาว ผลรวมมีผลย่อย 2 ผล เป็นฝักยาว สีเขียวเรียบเป็นมัน แก่แล้วเป็นสีดำ แตกตามความยาวของฝัก เมล็ดแบน มีครีบสีขาวปลิวไปตามลมได้
โมกเครื่อเป็นพืชสมุนไพร ต้นใช้รักษาโรคประดง แก้พิษฝีภายใน รากใช้บำรุงกำลัง แก้ไตพิการ ตับพิการ ขับระดู ใบเป็นส่วนผสมในยารักษาฝีและริดสีดวงทวาร
ฮาร์ตเบรกโฮเทล
"ฮาร์ตเบรกโฮเทล" (Heartbreak Hotel) เป็นเพลงร็อกแอนด์โรล ร้องโดยเอลวิส เพรสลีย์ บันทึกเสียงเมื่อวันที่ 10 มกราคม ค.ศ. 1956 ในแนชวิล เป็นซิงเกิลแรกของเพรสลีย์ที่ออกกับสังกัดอาร์ซีเอเรเคิดส์ และแนะนำให้เขาเป็นที่รู้จักกับชาวอเมริกันในระดับนานาชาติ ออกมากับหน้าบีที่ชื่อเพลง "ไอวอสเดอะวัน" (I Was the One) เมื่อวันที่ 27 มกราคม ค.ศ. 1956 เป็นซิงเกิลอันดับ 1 ของเพรสลีย์และเป็นซิงเกิลที่ขายดีที่สุดในปี 1956
อาชญากรรมสงครามในการรุกรานยูเครนของรัสเซีย พ.ศ. 2565
ระหว่างการรุกรานยูเครนของรัสเซีย พ.ศ. 2565 ทางการและกองทัพรัสเซียถูกกล่าวหาว่าก่ออาชญากรรมสงครามโดยเจตนาโจมตีต่อเป้าหมายพลเรือน และการโจมตีพื้นที่ที่มีประชากรอาศัยอยู่หนาแน่นโดยไม่เลือก   กองทัพรัสเซียถูกกล่าวหาว่าทำให้ประชากรพลเรือนต้องได้รับภยันตรายที่ไม่จำเป็นและไม่ได้สัดส่วนโดยใช้กระสุนบรรจุระเบิดพวง ซึ่งเป็นอาวุธที่ 110 รัฐห้ามใช้ เพราะเป็นอันตรายทันทีและในระยะยาวต่อพลเรือน   และโดยการยิงอาวุธระเบิดอื่นที่มีผลเป็นวงกว้าง เช่น ระเบิดที่ทิ้งจากอากาศ ขีปนาวุธ กระสุนปืนใหญ่หนัก และจรวดที่ยิงคราวละหลาย ๆ ลูก ผลของการโจมตีของกองทัพรัสเซียคือความเสียหายหรือการทำลายล้างซึ่งอาคารพลเรือน รวมทั้งบ้านเรือน โรงพยาบาล โรงเรียน โรงไฟฟ้านิวเคลียร์ อาคารประวัติศาสตร์และโบสถ์ ผู้เชี่ยวชาญกฎหมายระหว่างประเทศยังระบุว่ามีหลักฐานที่บ่งชี้ว่ารัสเซียกำลังพุ่งเป้าไปยังโรงพยาบาลของยูเครนทั่วประเทศอย่างเจตนา
ข้อมูล ณ วันที่ 28 เมษายน พบว่าการรุกรานนี้ทำให้มีผู้เสียชีวิตเป็นพลเรือนอย่างน้อย 2,829 คน และมีผู้ได้รับบาดเจ็บอีกอย่างน้อย 3,180 คน
เดอะการ์เดียน รายงานว่า หลังรัสเซียถอนกำลังออกจากพื้นที่ทางเหนือของกรุงเคียฟ มี "หลักฐานกองพะเนิน" ถึงการข่มขืนกระทำชำเรา ทรมานและการประหารชีวิตอย่างรวบรัดต่อพลเรือนยูเครนโดยกองทัพรัสเซีย มีการกล่าวหาว่าพลเรือนยูเครนถูกบังคับเนรเทศจากมารีอูปอลในการควบคุมของรัสเซียไปยังประเทศรัสเซีย รวมทั้งเด็ก มีความรุนแรงทางเพศอย่างเป็นระบบและขนานใหญ่ และมีการฆ่าพลเรือนยูเครนโดยกองกำลังรัสเซียโดยเจตนา ปลายเดือนมีนาคมหลังยูเครนยึดเมืองบูชาซึ่งอยู่ทางเหนือของกรุงเคียฟคืนได้ มีการพบหลักฐานว่ามีการสังหารหมู่โดยกองกำลังรัสเซีย รวมทั้งการทรมานและการฆ่าโดยเจตนา ตำรวจกรุงเคียฟระบุว่าพบศพพลเรือนกว่า 900 ศพในภูมิภาคเคียฟหลังกองกำลังรัสเซียถอยออกไป ซึ่งส่วนใหญ่ถูกประหารชีวิตอย่างรวบรัด และคณะผู้แทนเฝ้าสังเกตสิทธิมนุษยชนของสหประชาชาติในยูเครนจดบันทึกการฆ่าพลเรือนอย่างไม่ชอบด้วยกฎหมาย 50 คนในบูชา ในเดือนแรกของการรุกราน คณะผู้แทนฯ ยังได้จดบันทึกการกักขังนักหนังสือพิมพ์ นักเคลื่อนไหว และข้าราชการยูเครนโดยพลการในดินแดนที่รัสเซียยึดครอง
ในวันที่ 2 มีนาคม อัยการศาลอาญาระหว่างประเทศ (ICC) เปิดการสอบสวนสมบูรณ์ต่อข้อกล่าวหาอาชญากรรมสงคราม อาชญากรรมต่อมนุษยชาติหรือการล้างเผ่าพันธุ์ในอดีตและปัจจุบันที่ก่อในประเทศยูเครนโดยผู้ใดตั้งแต่วันที่ 21 พฤศจิกายน 2556 เป็นต้นไป ตั้งวิธีการออนไลน์เพื่อให้บุคคลเสนอหลักฐานเพื่อเริ่มติดต่อกับผู้สอบสวน และส่งทีมผู้สอบสวน นักกฎหมายและบุคลากรอาชีพอื่นไปยังยูเครนเพื่อเริ่มเก็บหลักฐาน ยูเครนและรัสเซียไม่เป็นภาคีของธรรมนูญกรุงโรมซึ่งเป็นเอกสารกฎหมายที่ก่อตั้ง ICC แต่ยูเครนยอมรับเขตอำนาจของ ICC เมื่อมีการลงนามในปฏิญญาตั้งแต่ปี 2556 และ 2557 มีหน่วยงานระหว่างประเทศอิสระอื่นอีก 2 แห่งที่กำลังสอบสวนการละเมิดสิทธิมนุษยชนและกฎหมายมนุษยธรรมระหว่างประเทศในพื้นที่ ได้แก่ คณะกรรมการสอบสวนเรื่องยูเครนระหว่างประเทศ ซึ่งก่อตั้งโดยคณะมนตรีสิทธิมนุษยชนแห่งสหประชาชาติเมื่อวันที่ 4 มีนาคม และคณะผู้แทนเฝ้าสังเกตสิทธิมนุษยชนของสหประชาชาติในยูเครน ซึ่งก่อตั้งโดยสำนักงานข้าหลวงใหญ่สิทธิมนุษยชนสหประชาชาติ ปลายเดือนมีนาคม อัยการสูงสุดของยูเครนแถลงว่าอัยการยูเครนได้รวบรวมหลักฐาน "คดีอาชญากรรมสงครามที่เป็นไปได้" 2500 คดี และ "ผู้ต้องสงสัยหลายร้อยคน" ในวันที่ 7 เมษายน 2565 สหประชาชาติระงับสมาชิกภาพคณะมนตรีสิทธิมนุษยชนฯ ของรัสเซีย
รีการ์โด
รีการ์โด สามารถหมายถึง
ไดมอนส์แอนด์เพิลส์
ไดมอนส์แอนด์เพิลส์ เป็นสตูดิโออัลบั้มที่สิบสามของศิลปินชาวอเมริกันพรินซ์ พร้อมกับอัลบั้มแรกของวงดนตรีใหม่ของเขานิวพาวเวอร์เจเนอเรชัน วางจำหน่ายเมื่อวันที่ 1 ตุลาคม1991 โดยเพสลีย์พาร์กเรเคิดส์และวอร์เนอร์บราเธอส์เรเคิดส์
ซีโมเน อินซากี
ซีโมเน อินซากี (Simone Inzaghi, ; เกิด 5 เมษายน ค.ศ. 1976) เป็นผู้จัดการทีมฟุตบอลและอดีตนักฟุตบอลชาวอิตาลี ปัจจุบันเป็นผู้จัดการทีมอินเตอร์มิลาน
เขาเป็นน้องชายของฟีลิปโป อินซากี ซิโมเนเล่นในตำแหน่งกองหน้าตัวเป้าให้กับสโมสรต่าง ๆ ในอาชีพของเขา ซึ่งรวมถึงปีอาเชนซา และลาซีโอด้วย เขาเล่นให้กับสโมสรโรมันมานานนับทศวรรษ โดยชนะเลิศในรายการใหญ่มากมาย รวมไปถึงดับเบิลแชมป์ แต่เขาก็ยังคงใช้เวลาอยู่บนม้านั่งสำรองและถูกส่งยืมไปยังสโมสรต่าง ๆ ซีโมเนเคยเล่นให้กับทีมชาติอิตาลี 3 นัด
หลังจากเกษียณจากการเป็นผู้เล่น เขาเริ่มต้นอาชีพผู้จัดการโดยคุมทีมเยาวชนของลาซีโอก่อนที่จะรับหน้าที่ในทีมชุดใหญ่ในปี 2016 และพาทีมคว้าแชมป์โกปปาอีตาเลีย และซูแปร์โกปปาอีตาเลียนา สองครั้ง ซีโมเนเป็นที่รู้จักจากการใช้แผนการเล่นระบบ 3–5–2 ซึ่งเป็นหนึ่งในโค้ชชาวอิตาลีหลายคนที่แผนนี้มาปรับใช้ได้อย่างน่าทึ่ง
นักเตะ
ลาซีโอ
ผู้จัดการทีม
ลาซีโอ
อินเตอร์มิลาน
แหล่งข้อมูลอื่น
1976
ก่อกองทราย
ก่อกองทราย เป็นหนังสือประกอบด้วยเรื่องสั้นรวม 12 เรื่อง ของ ไพฑูรย์ ธัญญา มีลักษณะที่แสดงให้เห็นถึงชีวิตและธรรมชาติของมนุษย์ที่เป็นสากล ดังเช่นมนุษย์ทั่วไปในโลกพึงจะเป็น และในขณะเดียวกันก็มีสีสันของท้องถิ่นและความเป็นไทย ทั้งในด้านถ้อยคำและการใช้ฉากอันเป็นท้องเรื่อง
เนื้อเรื่องมีความหลากหลายแสดงปัญหาและแง่มุมต่าง ๆ ของชีวิตหลายเรื่อง เช่น คนบนสะพาน บ้านใกล้เรือนเคียง และเพื่อนบุณย์ ได้สะท้อนธาตุแท้ของคนส่วนเรื่อง คำพยากรณ์ และ นกเขาไฟ ได้เน้นความคิด ความเชื่อของคนในชนบทที่แสดงถึงสัจธรรมของชีวิตโดยแท้จริง ตลอดจนถึงสำนวนที่ใช้สามารถให้ผู้อ่านได้สัมผัสอย่าง สมจริง เช่น หากก่อกองทรายให้เท่าเจดีย์ในวัดมันคงจะไม่พังง่าย ๆ ถึงพังก็ไม่หมดเพราะทรายไม่เคยหมด
วันเคารพผู้สูงอายุ
วันเคารพผู้สูงอายุ หรือ วันผู้สูงอายุ ตรงกับวันจันทร์ที่ 3 ของเดือนกันยายนของทุกปีในประเทศญี่ปุ่น เพื่อเป็นการเฉลิมฉลองการมีสุขภาพดีและอายุยืนยาว วันเคารพผู้สูงอายุในประเทศญี่ปุ่นเริ่มต้นครั้งแรกในจังหวัดเฮียวโงะที่ได้จัดงานวันผู้สูงอายุ  ในวันที่ 15 กันยายน และวันดังกล่าวก็ได้รับความนิยมไปทั่วประเทศจนถึงปี ค.ศ. 1966 รัฐบาลฯ จึงกำหนดวันดังกล่าวให้เป็นวันหยุดราชการตามพระราชบัญญัติวันหยุดราชการ แต่ต่อมาในปี 2003 วันเคารพผู้สูงอายุถูกกำหนดใหม่ให้เป็นวันจันทร์ที่ 3 ของเดือนกันยายนเพื่อสร้างวันหยุดต่อเนื่องรวม 3 วันตามระบบแฮปปี้ซันเดย์
ทอมมี ราโมน
โทมัส เออเดลยี (Thomas Erdelyi; ชื่อเกิด Tamás Erdélyi) (เกิด 29 มกราคม ค.ศ. 1951 - 11 กรกฎาคม ค.ศ. 2014) หรือที่รู้จักกันในชื่อ "ทอมมี ราโมน" (Tommy Ramone) เป็นโปรดิวเซอร์ นักดนตรี และนักแต่งเพลงชาวฮังการี-อเมริกัน เป็นที่รู้จักจากการเป็นมือกลองวงพังก์ร็อก เดอะราโมนส์ ในสี่ปีแรกซึ่งเขายังถือเป็นผู้ร่วมก่อตั้งวงนี้และได้อยู่จนกระทั่งวงถูกยุบไป ก่อนที่เขาจะเสียชีวิตลงเมื่อวันที่ 11 กรกฎาคม ค.ศ. 2014 จากมะเร็งท่อน้ำดี ทำให้เขาถือเป็นสมาชิกวงรุ่นบุกเบิกคนสุดท้าย ที่ได้เสียชีวิตลงกันทั้งหมด
อ้างอิง
1949
วันเคารพผู้สูงอายุ
ในปี 2015 จากการสำรวจของรัฐบาลญี่ปุ่น พบว่าประชากรที่มีอายุมากกว่า 65 ปีขึ้นไปมีทั้งสื้นราว 34 ล้านคน ในขณะที่ประชากรที่มีอายุมากกว่า 80 ปีขึ้นไปมีมากถึง 10 ล้านคน
การเฉลิมฉลอง
แม้ว่าในวันดังกล่าวจะไม่มีประเพณีในการปฏิบัติตนอย่างแน่ชัด แต่องค์กรหรือหน่วยงานท้องถิ่นจะจัดงานเพื่อผู้สูงอายุโดยเฉพาะ เช่น การมอบเบ็นโตและเครื่องใช้ที่จำเป็นอย่างสบู่หรือยาสีฟัน โรงเรียนในท้องถิ่นจะร่วมการจัดการแสดงในบ้านพักคนชรา หรือการจัดการแข่งขันระหว่างผู้สูงอายุ ห้างสรรพสินค้าจะวางจำหน่วยสินค้าเพื่อให้คนในครอบครัวมอบแก่ผู้สูงอายุที่เป็นที่เคารพอย่าง "โยคัง" หรือ ปลาแห้งปรุงรสโรยข้าวราดน้ำชา "ชาซูเกะ"
จี ดอง-วอน
จี ดอง-วอน เกิดเมื่อวันที่ 28 พฤษภาคม ค.ศ. 1991 เป็นนักฟุตบอลชาวเกาหลีใต้ ปัจจุบันเล่นในตำแหน่งกองหน้าให้กับเอฟซีโซลในเคลีก และยังเคยเล่นให้กับสโมสรฟุตบอลซันเดอร์แลนด์ในพรีเมียร์ลีกอังกฤษ
มานะ โลหะวณิชย์
มานะ โลหะวณิชย์ (เกิด 10 กรกฎาคม พ.ศ. 2500) เป็นนักการเมืองและอดีตนายกเทศมนตรี อำเภอหนองบัวแดงคนแรก สมาชิกสภาผู้แทนราษฎรชัยภูมิ เขต 4 พรรคเพื่อไทย ประธานคณะกรรมาธิการการคุ้มครองผู้บริโภค สภาผู้แทนราษฎร ชุดปัจจุบัน
ประวัติ
มานะ โลหะวณิชย์ เกิดเมื่อวันที่ 10 กรกฎาคม พ.ศ. 2500 เป็นบุตรของนายมนัส กับนางสุรัตน์ โลหะวณิชย์ มีพี่น้อง 4 คน สำเร็จการศึกษาครุศาสตรบัณฑิต สาขาบริหารการศึกษา มหาวิทยาลัยราชภัฏนครสวรรค์ และศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง สมรสกับนางนันทิยา มีบุตร 3 คน
งานการเมือง
มานะ โลหะวณิชย์เป็นอดีตเป็นนายอำเภอหนองบัวแดง นายอำเภอชุมแพ นายอำเภอกุดข้าวปุ้น ปลัดจังหวัดยโสธร ปลัดจังหวัดยะลา ปลัดจังหวัดชัยภูมิ รองผู้ว่าราชการจังหวัดบุรีรัมย์ รองผู้ว่าราชการจังหวัดนครนายก ผู้ว่าราชการจังหวัดบึงกาฬ ผู้ว่าราชการจังหวัดลำปาง ผู้ว่าราชการจังหวัดขอนแก่น ลงสมัครรับเลือกตั้งสมาชิกสภาผู้แทนราษฎรมาหลายสมัย แต่ไม่ได้รับการเลือกตั้ง อาทิ พ.ศ. 2544 สังกัดพรรคเสรีธรรม และ พ.ศ. 2548 สังกัดพรรคมหาชน พ่ายให้กับนายอนุชา รักเจริญธรรม จากพรรคไทยรักไทย ทั้ง 2 ครั้ง กระทั่ง พ.ศ. 2550 ได้ลงสมัครในนามพรรคพลังประชาชน จึงได้รับการเลือกตั้งเป็นครั้งแรก และได้รับการเลือกตั้งเป็นครั้งที่ 2 ในปี พ.ศ. 2562 สังกัดพรรคเพื่อไทย
สมาชิกสภาผู้แทนราษฎร
มานะ โลหะวณิชย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย
จอห์น มาร์ก
จอห์น มาร์ก (John Mark; 16 สิงหาคม ค.ศ. 1925 - 8 ธันวาคม ค.ศ. 1991) เป็นผู้จุดคบเพลิงในโอลิมปิกฤดูร้อน 1948
มาร์กได้เสียชีวิตลงในวันที่ 8 ธันวาคม ด้วยโรคหลอดเลือดสมอง
เมา (พรรณไม้)
เมา หรือ หว้าดง, ขะเมา เป็นไม้ยืนต้นในวงศ์ Myrtaceae เปลือกลำต้นสีเทาแกมน้ำตาลหรือเทาแกมขาว ขรุขระ แตกเป็นรูปเหลี่ยม หนา  เปลือกชั้นในสีน้ำตาล ใบเดี่ยว ดอกช่อ สีขาว ออกใกล้ปลายกิ่ง ผลเดี่ยว สีเขียว มีเมล็ดเดียว เป็นอาหารของค้างคาว
พระนางชยเทวี
ชยเทวี (ជយទេវី; สวรรคต ค.ศ. 713) หรือพระนามเต็มว่า ธุลีเชงพระกมรเตงอัญศรีชัยเทวี (ธูลิ เชง วฺระ กํมฺรตางฺ อญฺ ศฺรีชยเทวี) เป็นพระราชินีแห่งอาณาจักรเจนละ ครองราชย์ระหว่าง ค.ศ. 681–713 แต่บางแหล่งก็ว่า ค.ศ. 690–713
พระนางเป็นพระราชธิดาของพระเจ้าชัยวรมันที่ 1 และมีพระขนิษฐาหนึ่งพระองค์ คือ เจ้าหญิงโสภะชัยยะ ( Sobhajaya ) ผู้ซึ่งเสกสมรสกับนักบวชอินเดียนาม Sivait Brahim Sakrasvamin
พระเจ้าชัยวรมันที่ 1 สวรรคตเมื่อ ค.ศ. 681 โดยไม่มีรัชทายาทที่เป็นชาย พระนางจึงได้สืบราชสมบัติต่อ รัชสมัยของพระนางเต็มไปด้วยความวุ่นวายทางการเมือง และการขึ้นครองราชย์ของพระนางก็เป็นที่โต้แย้ง นำไปสู่การแบ่งแยกรัฐเจนละออกเป็นเจนละบกกับเจนละน้ำ
ครั้นถึงปี ค.ศ. 707 อาณาจักรเจนละได้เกิดความวุ่นวายขึ้นเนื่องจากการก่อกบฏชิงราชสมบัติ โดยพระเจ้าพลาทิตยะราชได้เข้ายึดพระราชอำนาจและปลดพระนางลงจากตำแหน่งและสถาปนาพระองค์ขึ้นเป็นกษัตรย์อีกพระองค์ในอาณาจักรเจนละน้ำ พระเจ้าพลาทิตย์ทรงครองราชย์ได้เพียง 1 ปี แต่อย่างไรก็ตามพระนางยังคงถือเป็นกษัตริย์แห่งเจนละ (เจนละบก) ต่อมาพระเจ้าปตินทรวรมันก่อกบฏยึดพระราชอำนาจจากพระเจ้าพลาทิตย์และสถาปนาตนเองขึ้นเป็นกษัตริย์พระองค์ใหม่ (เจนละน้ำ) พระปตินทรวรมันครองอำนาจได้เพียง 3 ปี จึงถูกพระเจ้าปุษรักษ์พระราชสวามีของพระนางชัยเทวีเข้าชิงราชสมบัติ พระเจ้าปุกรักษ์ทรงครองราชสมบัติยาวนานถึง 14 ปีก่อนจะสละราชบัติให้พระบิดาของพระองค์ขึ้นครองราชสมบัติเป็น พระเจ้าสัมภูวรมัน พระองค์ได้รวมเจนละบกและเจนละน้ำเข้าไว้ด้วยกันอีกครั้ง แต่เมื่อพระองค์สวรรคตอาณาจักรเจนละได้แตกแยกออกเป็นสองอาณาจักรเช่นเดิม โดยเจนละบกมี พระเจ้าราเชนทรวรมันที่ 1 ปกครอง และเจนละน้ำมี พระเจ้ามหิปติวรมันปกครอง
พระนางทรงสิ้นพระชนม์โดยไร้พระราชอำนาจในปี ค.ศ. 713 พระขนิษฐาของพระนางให้สร้างจารึกไว้ที่เมืองพระนครพรรณนาถึงช่วงเวลาอันเลวร้ายในบ้านเมือง และสิ่งต่าง ๆ ที่พระนางประทานแก่เทวาลัยของ Siva Tripurankata ซึ่งพระขนิษฐาของพระนางได้สร้างขึ้นไว้ ไม่มีข้อมูลที่แน่ชัดเกี่ยวกับรัชกาลของพระนางหลังจาก ค.ศ. 713 อีก
นำยุทธ สงค์ธนาพิทักษ์
รองศาสตราจารย์ นำยุทธ สงค์ธนาพิทักษ์ อดีตอธิการบดีมหาวิทยาลัยเทคโนโลยีราชมงคลล้านนา และมหาวิทยาลัยเทคโนโลยีราชมงคลธัญบุรี (2 สมัย) อดีตอธิการบดีสถาบันเทคโนโลยีราชมงคล ที่ดำรงตำแหน่งเป็นคนสุดท้ายก่อนได้รับการยกฐานะขึ้นเป็นมหาวิทยาลัยเทคโนโลยีราชมงคล 9 แห่ง ในปี พ.ศ. 2548
รองศาสตราจารย์ ดร.นำยุทธ สงค์ธนาพิทักษ์ เป็นผู้ที่มีบทบาทสำคัญในการพัฒนาและยกฐานะสถาบันเทคโนโลยีราชมงคล สู่การเป็นมหาวิทยาลัยเทคโนโลยีราชมงคล 9 แห่ง ตลอดจนการนำ "ราชมงคล" สู่ความเป็นเลิศในการผลิตบัณฑิตนักปฏิบัติ
ประวัติ
รองศาสตราจารย์ ดร.นำยุทธ สงค์ธนาพิทักษ์ เกิดเมื่อวันที่  สำเร็จการศึกษาสูงสุดระดับปริญญาเอก Ph.D.(Technology Management) จาก Technology University of the Philippines สาธารณรัฐฟิลิปปินส์ (พ.ศ. 2543)
ตำแหน่งที่สำคัญ
รองศาสตราจารย์ ดร.นำยุทธ สงค์ธนาพิทักษ์ เริ่มรับราชการเป็นอาจารย์ประจำแผนกอิเล็กทรอนิกส์ วิทยาลัยเทคนิคภาคพายัพ จังหวัดเชียงใหม่ และได้รับการแต่งตั้งให้เจริญก้าวหน้าในหน้าที่การงานเรื่อยมา จนดำรงตำแหน่งสำคัญๆ หลายตำแหน่งอาทิ รองคณบดี ผู้อำนวยการสถานีวิทยุราชมงคล รองอธิการบดี และอธิการบดี
รองศาสตราจารย์ ดร.นำยุทธ สงค์ธนาพิทักษ์ ได้รับการแต่งตั้งให้ดำรงตำแหน่งทั้งในสถาบัน และภายนอกสถาบันหลายตำแหน่ง อาทิ
รายชื่อตัวละครในขบวนการหมัดสรรพสัตว์ เกคิเรนเจอร์
ดูบทความหลักที่ ขบวนการหมัดสรรพสัตว์ เกคิเรนเจอร์
3 เคนมะ
3 เคนมะ (三拳魔) เป็นผู้ก่อตั้งสำนักรินจูเคน ในอดีตทั้ง 3 คน เคยเป็นลูกศิษย์ของบรูซะ อี ผู้กำเนิดวิชาจูเคน แต่ทั้ง 3 กลับฝักใฝ่อยู่ด้านมืดจึงลอบสังหารอาจารย์ แล้วตั้งตัวเป็นเจ้าสำนัก ในเวลานั้นลูกศิษย์อีก 7 คนที่รวมกันได้ถูกตั้งเป็นกลุ่ม 7 หมัดศักดิ์สิทธิ์ ส่วนอีก 3 คนเรียกตัวเองว่าเป็น เคนมะ หลังจากพ่ายแพ้ในศึกสงครามกลียุคบ้าคลั่งทำให้ทั้ง 3 คนได้ถูกผนึกวิญญาณและร่างกายแยกจากกันวิญญาณทั้ง 3 กลายเป็นวิญญาณพยาบาทแสวงหาพลังจากภายในสร้อยข้อมือของเคนมะ ประกอบไปด้วย ความเกลียดชัง, ความริษยา และ ความโกรธ และด้วยพลังวิชาต้องห้ามทำให้มีร่างกายเป็นครึ่งคนครึ่งสัตว์ที่เลียนแบบรูปลักษณ์ของสัตว์ที่ตรงกับพลังจูเคนที่ใช้
การทดสอบวินิจฉัยโรคไข้หวัดใหญ่อย่างรวดเร็ว
การทดสอบวินิจฉัยโรคไข้หวัดใหญ่อย่างรวดเร็ว (Rapid influenza diagnostic test; ตัวย่อ: RIDT) เป็นการตรวจสอบแอนติเจนประเภทหนึ่ง ซึ่งเป็นการสืบหาแอนติเจนนิวคลีโอโปรตีนไวรัสไข้หวัดใหญ่ ชุดทดสอบที่ผลิตในเชิงพาณิชย์ของการทดสอบนี้สามารถได้รับผลการตรวจภายในเวลา 30 นาทีหรือน้อยกว่า
ผลการศึกษาซึ่งถูกตีพิมพ์ใน วารสารการแพทย์นิวอิงแลนด์ สรุปว่าการทดสอบในแต่ละครั้งมีโอกาสให้ผลลบลวงได้ 49 เปอร์เซนต์ หมายความว่ามีโอกาสที่การตรวจดังกล่าวจะพบเชื้อเอช 1 เอ็น 1 ได้จริงเพียง 51 เปอร์เซนต์ การศึกษาอีกกรณีหนึ่งซึ่งถูกตีพิมพ์ในวารสารวิทยาไวรัสการแพทย์ (Journal of Clinical Virology) พบว่าการทดสอบอย่างเดียวกันนี้สามารถตรวจจับได้เพียง 17.2 เปอร์เซนต์
การศึกษาในโรคระบาดติดต่อ ตีพิมพ์โดยศูนย์โรคระบาด (CDC) พบว่าการทดสอบดังกล่าวสามารถตรวจจับเชื้อเอช 1 เอ็น 1 ได้เพียง 11.1 เปอร์เซนต์เท่านั้น
เทศบาลตำบลปะลุรู
เทศบาลตำบลปะลุรู เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลปะลุรู ในอำเภอสุไหงปาดี จังหวัดนราธิวาส เดิมมีฐานะเป็นสุขาภิบาลปะลูรูที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 7,063 คน
ในวันที่ 22 มิถุนายน 2543 กระทรวงมหาดไทยให้เปลี่ยนชื่อเทศบาลตำบลปะลูรู อำเภอสุไหงปาดี จังหวัดนราธิวาส เป็น "เทศบาลตำบลปะลุรู" เพื่อให้ตรงตามชื่อที่ถูกต้องของ "ตำบลปะลุรู" และเพื่อความเหมาะสมและสอดคล้องตามเจตนารมณ์ของประชาชนในเขตเทศบาลตำบล
พื้นที่เทศบาลตำบลปะลุรูอยู่บริเวณเขตศูนย์ราชการต่าง ๆ ของอำเภอสุไหงปาดี อยู่ห่างจากศาลากลางจังหวัดนราธิวาสประมาณ 50.4 กิโลเมตร กับอยู่ห่างจากกรุงเทพมหานครประมาณ 1,181 กิโลเมตรตามทางรถยนต์ และประมาณ 1,130.1 กิโลเมตรตามทางรถไฟสายใต้ ซึ่งมีสถานีรถไฟสุไหงปาดี คอยให้บริการด้านการเดินทางกับประชาชนในพื้นที่ ซึ่งเป็นสถานีรถไฟประจำอำเภอสุไหงปาดี
วิบูลย์ คูหิรัญ
นายวิบูลย์ คูหิรัญ (Vibulya Kuhirun) คณะกรรมการกลั่นกรองงานฯ มูลนิธิโครงการหลวง ประธานกรรมการมูลนิธิ โรงพยาบาลโพธาราม เป็นอดีตผู้ว่าการ การไฟฟ้าส่วนภูมิภาค และอดีตสมาชิก วุฒิสภา แบบสรรหา และอดีตสมาชิก สภาปฏิรูปแห่งชาติ
PHTML Encoder
PHTML Encoder เป็นโปรแกรมเข้ารหัสประเภทแชร์แวร์ที่ถูกพัฒนาโดย RSSoftware Lab โดยรองรับขั้นตอนวิธีการเข้ารหัสหลากประเภท โปรแกรมนี้ถูกเขียนขึ้นสำหรับทำงานทั้งบนระบบปฏิบัติการไมโครซอฟท์ วินโดวส์ และลินุกซ์
วิบูลย์ คูหิรัญ
ประวัติ
เกิดเมื่อวันที่ 19 พฤศจิกายน พ.ศ. 2484 ที่ อำเภอโพธาราม จังหวัดราชบุรี เป็นบุตรคนโตของนายสมชาย และนางสุภา คูหิรัญ มีพี่น้องอีก 3 คน คือ
ในด้านครอบครัว นายวิบูลย์ คูหิรัญ สมรสกับ ดร.รวีพร คูหิรัญ อดีต คณะกรรมการตรวจเงินแผ่นดิน (คตง.) และอดีตรองผู้ว่าการ (นักบริหารระดับ 10) สำนักงานการตรวจเงินแผ่นดิน (สตง.) มีบุตรร่วมกัน 1 คน คือ รศ.ดร.วรฐ คูหิรัญ จบการศึกษาวิศวกรรมศาสตรบัณฑิต (วิศวกรรมไฟฟ้า) จากจุฬาลงกรณ์มหาวิทยาลัย ปี 2537, M.S. (Electrical Engineering) Pennsylvania State University, USA ปี 2541, Ph.D. (Electrical Engineering) Pennsylvania State University USA ปี 2546 และ M.M. (Management) College of Management Mahidol University ปี 2551 ปัจจุบันเป็นอาจารย์สอนอยู่ที่ภาควิชาวิศวกรรมไฟฟ้า คณะวิศวกรรมศาสตร์  มหาวิทยาลัยเกษตรศาสตร์
PHTML Encoder
PHTML Encoder ถูกสร้างขึ้นเพื่อใช้ในการเข้ารหัสพีเอชพีสคริปต์ก่อนที่จะทำการแจกจ่ายออกไป เพื่อไม่ให้ผู้อื่นทราบตรรกะของผู้พัฒนาได้ ทั้งยังสามารถกำหนดให้สคริปต์ที่ถูกเข้ารหัสทำงานเฉพาะบนเครื่องใดเครื่องหนึ่ง เพื่อให้สคริปต์ดังกล่าวทำงานได้เฉพาะบนเครื่องของผู้พัฒนาได้ โปรแกรมสามารถทำงานได้บนทุกแพลตฟอร์มที่รองรับการทำงานของภาษาพีเอชพี และยังมีส่วนต่อประสานกับผู้ใช้ทั้งแบบกราฟิก และ command-line อีกด้วย
วิบูลย์ คูหิรัญ
การศึกษา/ฝึกอบรม
ในด้านการฝึกอบรม เคยผ่านการฝึกอบรมและหลักสูตรพิเศษจากทั้งในและต่างประเทศ ดังนี้
จ้าว เปิ่นชาน
เปิ่นชานเกิดในครอบครัวชนบทนอกเมืองเถียหลิ่ง มณฑลเหลียวหนิง ได้รับการฝึกฝนศิลปะการแสดงพื้นเมืองจากผู้เป็นลุง โดยมีความสามารถในการร้องเพลง แสดง และเล่นซอ เปิ่นชานเริ่มมีชื่อเสียงจากการแสดงในรายการพิเศษของสถานีโทรทัศน์ซีซีทีวีในวันตรุษจีนของปี ค.ศ. 1987 ซึ่งมีการถ่ายทอดสดไปทั่วประเทศจีน และได้แสดงเป็นประจำต่อมาทุกปีจนถึงปัจจุบัน ยกเว้นในปี ค.ศ. 1994
วิบูลย์ คูหิรัญ
การทำงาน
หลังจากจบการศึกษาได้เป็นอาจารย์ที่ คณะวิศวกรรมศาสตร์ จุฬาลงกรณ์มหาวิทยาลัย ระหว่าง พ.ศ. 2509-2510 จากนั้น พ.ศ. 2510-2511 เข้าทำงานที่ การไฟฟ้ายันฮี (ปัจจุบันคือ การไฟฟ้าฝ่ายผลิตแห่งประเทศไทย) ตำแหน่งนายช่าง และได้เข้าทำงานที่ การไฟฟ้าส่วนภูมิภาค ระหว่างปี พ.ศ. 2511-2545
PHTML Encoder
นอกเหนือไปจากตัวโปรแกรมแล้ว ทาง RSSoftware Lab ยังมีการขายซอร์สโค้ดของโปรแกรมพร้อมสิทธิ์ในการปรับแก้อีกด้วย นี่แตกต่างจากโอเพนซอร์สซอฟต์แวร์ตรงที่ไม่อนุญาตให้มีการแจกจ่ายซอร์สโค้ดของโปรแกรมต่อ และผู้ใช้ต้องซื้อตัวซอร์สโค้ดจากทางบริษัท แทนที่จะเป็นการแจกจ่ายเสรี
จ้าว เปิ่นชาน
เปิ่นชานได้รับบทตัวประกอบในภาพยนตร์ของจาง อี้โหมว เรื่อง Keep Cool (1997) และภาพยนตร์ของเฉิน ข่ายเกอ เรื่อง The Emperor and the Assassin (1998) จากนั้นได้รับบทนำในเรื่อง Happy Times (2000) ของจาง อี้โหมว และ Getting Home (2007) ของจาง หลาง
วิบูลย์ คูหิรัญ
การทำงานที่การไฟฟ้าส่วนภูมิภาค
การทำงานที่ การไฟฟ้าส่วนภูมิภาค ได้ปฏิบัติหน้าที่อยู่สำนักงานไฟฟ้าชนบท เพื่อช่วยเร่งรัดการจ่ายไฟให้ชนบททั่วประเทศ ระหว่างปี พ.ศ. 2516-2535 ได้รับตำแหน่งผู้อำนวยการสำนักงานโครงการเร่งรัดพัฒนาไฟฟ้าชนบท ระหว่างปี พ.ศ. 2530-2535 และดำรงตำแหน่ง ผู้ว่าการการไฟฟ้าส่วนภูมิภาค (รวมทั้งเป็นกรรมการ และกรรมการบริหาร) ระหว่าง พ.ศ. 2542-2545
เมื่อครั้งยังดำรงตำแหน่งผู้ว่าการการไฟฟ้าส่วนภูมิภาค (กฟภ.) นายวิบูลย์ คูหิรัญ ถือเป็นผู้ที่ได้รับความศรัทธาและการยกย่องจากผู้บริหาร พนักงาน และผู้ใต้บังคับบัญชาในการไฟฟ้าส่วนภูมิภาคเป็นจำนวนมาก เมื่อคราวได้รับแต่งตั้งให้เป็นผู้ว่าการเมื่อ 1 ตุลาคม พ.ศ. 2542 ได้รับความไว้วางใจอย่างสูงจากคณะกรรมการการไฟฟ้าส่วนภูมิภาค ให้ขึ้นดำรงตำแหน่งด้วยอาวุโสสูง ด้วยความรู้ความสามารถที่โดดเด่น และด้วยความมีวิสัยทัศน์ยาวไกลทางด้านการพัฒนาสังคมและบุคลากร เนื่องจากได้ประกอบคุณงามความดีที่เป็นประโยชน์ต่องานของการไฟฟ้าส่วนภูมิภาค และประเทศชาติมาอย่างมากมาย ตลอดระยะเวลาที่ทำงานให้กับการไฟฟ้าส่วนภูมิภาคมานานกว่า 34 ปี โดยเฉพาะงานพัฒนาไฟฟ้าชนบทของประเทศ ซึ่งได้เข้าร่วมงานกับ ดร.จุลพงศ์ จุลละเกศ อดีตผู้ว่าการการไฟฟ้าส่วนภูมิภาค (ผู้เริ่มงานโครงการเร่งรัดพัฒนาไฟฟ้าชนบทสำหรับประเทศไทยตามพระราชปรารภเมื่อปี พ.ศ. 2513) เริ่มตั้งแต่การ ระดมสมอง ร่วมคิด ร่วมวางแผน ร่วมจัดวางระบบการทำงาน และการบริหารโครงการ ลงมือก่อสร้างการปฏิบัติการจ่ายไฟ การติดตามและประเมินผลการดำเนินการตามโครงการครบถ้วน ตามกระบวนการจัดทำและบริหารโครงการที่เป็นระบบแบบสากลเป็นครั้งแรกของการไฟฟ้าส่วนภูมิภาค ครอบคลุมงานทางด้านพัฒนาชนบทและการพัฒนาสังคมพร้อมกันไป